Joroisista, 6 p. helmik.
– Joroisista, 6 p. helmik. Niinkuin on tietty, on pitäjässämme kunnallishallitus; se asetettiin jo viime vuodeksi. Siihen yhdistyivät asukkaat likimmiten kaikista pitäjissä olevista elatuskeinoista. Kunkin asukkaan ja perhekunnan varallisuuden arvo ei nimitetty manttaali-arvon sovitukseen, vaan ”äyri”-nimiseen arvonsovitukseen; täysimanttaalin tilasta sovitettiin 64 äyriä, paras mökki 8 äyriä eli niinkuin 1/8 osa manttaalia, suostuntaveronalainen 6 äyriä j. n. e. Virkamiehet ja käsi-ammattilaiset samoin, palkan arvon, hyödyn ja voiton mukaan sovittiin samannimiseen arvoon, joka määrätään ja sovitetaan kullekin (tilain arvoa muuttamatta) siihen valittuin erillaisten pitäjänmiesten ilmoituksen mukaan kuksikin vuodeksi. Kunnallishallituksen ylöspitoon koottiin viime vuotena 16 penniä äyrin edestä, täksi vuodeksi sanotaan määräillyn 20 p. Köyhäinholhous on ennen sovitettu, että yksi, korkeintaan manttaalin arvoinen yhdyskunta, s. so. ”ruotukunta”, tiloja hoitaa yhden huonon köyhän; avuksi koottiin 2 kappaa jyviä 1/4:stä manttaalia, samoin kustakin mökistä (joka oli hyvin epätasainen mökkiläisille), piialta 40 p., rengiltä 80 penn., käsi-ammattilaiset ja virkamiehet hyödyn mukaan.Ruotuihin mahtumattomat huonot hoidettiin muilta eri maksoa vastaan.

Nyt on aikomus kunnallishallituksella jättää ruotuvaivaisia ruoduilta pois, äyri-nimisen arvoperustuksen mukaan kaikilta hoidettaviksi. Aikomus on koota 1 kappa äyriltä jyviä, 10-vuotiselta vaimolta eli naiselta 25 p. ja mieheltä 50 penniä rahaa. Tästä tosin tulisi arvon-mukainen makso mökkiläisille, vaan liiassa määrässä lisääntyvä rasitus tilattomille, joilla on vuoromaa viljeltävänä eli ei maanviljelystä ensinkään, sillä aiottu määräys ei ulottune likimainkaan ruoduilta poisjääpäin ja muiden köyhäin holhoukseksi. Tilatoin puolue toimitti vastalauseita kuvernööriin, allekirjoitettavaksi lähetetyn sääntökirjan mukaan; samoin mökkiläiset ilmoittivat taipumattomuutensa rahamaksuun, joihin valituksiin kuvernööri vaati toiselta puolueelta vastausta. – Tammikuun viimeisenä p. oli pitäjiin yhteinen eli kuntakokous, jossa valittiin asianajajaksi lukkari, vastaamaan eli toimittamaan riita-selitystä.

G[ustaf]. F[redrik]. B[rask].

Lähde: Suomalainen Virallinen Lehti 27.2.1869.

Asiatekstit
Gustaf Fredrik Brask
Suomalainen Virallinen Lehti
1869